রাসূলুল্লাহ (সা.) জানতেন, মিথ্যা বলা এমনই জঘন্য অপরাধ, তা ত্যাগ করতে পারলে সমস্ত পাপ থেকে মুক্ত থাকা যায়। এজন্য মিথ্যাকে সকল পাপের উৎস বলা হয়ে থাকে। মিথ্যাবাদী আর মুনাফিকের মধ্যে কোনো পার্থক্য নেই। মিথ্যা সব ধরনের অপরাধকে উৎসাহ দিয়ে থাকে। বিচার দিবসে আল্লাহ্পাক মিথ্যা বলে বেচাকেনাকারীর সাথে কথা বলবেন না। হাসি-তাশা, কিংবা স্বাভাবিক অবস্থা-মিথ্যা সর্বাবস্থায় নিষেধ, শিশুদের সাথে রসিকতা কিংবা খেলাধুলাতেও মিথ্যা থেকে বিরত থাকার কঠোর নির্দেশ দেয়া হয়েছে। কারণ এটা বাচ্চাদের অন্তর গেঁথে যায় এবং তাদের কে মিথ্যা বলতে উৎসাহ জোগায়।